Ο Δημήτρης ήταν πολύ φιλικός και δεν είχαμε πρόβλημα στην επικοινωνία μαζί του. Το διαμέρισμα ήταν μεγάλο και φωτεινό, όπως στις φωτογραφίες. Όμως ο καναπές στο σαλόνι ήταν βρώμικος, με λεκέδες και μια τριπα στο μπράτσο. Στα ντουλάπια της κουζίνας υπήρχαν ανοιγμένα τρόφιμα από προηγούμενους ενοικιαστές και η κουζίνα δεν ήταν επιμελώς καθαρισμένη. Αυτό που θα εξυπηρετούσε σίγουρα, είναι να υπάρχουν χαρτοπετσέτες ή ένα ρολό κουζίνας για να μπορούμε να σκουπιστούμε. Στο υπνοδωμάτιο τα σεντόνια ήταν πολυχρησιμοποιημένα , με αποτέλεσμα τα μαξιλάρια να έχουν αλλάξει χρώμα από την χρήση και γενικά δεν ένιωθες μια αίσθηση καθαριότητας. Οι πετσέτες φαίνοταν καθαρές, αλλά μύριζαν υγρασία.
Τέλος το μπάνιο ήταν καθαρό, υπήρχαν σαμπουάν και αφρόλουτρο. Αλλά ένα σοβαρό πρόβλημα που αντιμετωπίσαμε, ήταν ότι δεν έφευγαν τα νερά από την ντουζιέρα και έβγαιναν όλα από το εξωτερικό σιφόνι που είναι δίπλα στην λεκάνη, με αποτέλεσμα να πλημμυρίσει το μπάνιο.